Foto: Darrin Klimek / Getty Images Tez yordam shifokorlari tomonidan vafot etgani qayd etilgan ayol o‘likxonada nafas olayotgani aniqlandi. Tez tibbiy yordam xizmati operatorining CNN telekanaliga ma’lum qilishicha, tashkilot ushbu hodisa yuzasidan o‘z xizmat tekshiruvini o‘tkazmoqda. "Voqeani o‘rganayapmiz va yakuniy xulosaga kelganimizdan so‘ng, uni e’lon qilamiz", - degan Gerrit Bradnick. Carletonville o‘likxonasining texnik xodimlari, jiddiy YTHdan keyin bu yerga keltirilgan ayolni bir necha soatdan so‘ng nafas olayotganini aniqlashgan. Bradnick tez yordam xodimlarini himoya qilar ekan, ular barcha belgilangan tamoyillarga rioya qilishganini ta’kidlagan. Ayni vaqtda ismi oshkor qilinmagan ayolning sog‘lig‘i Yohannesburgdagi shifoxonalardan birida tiklanmoqda.